als_Latn dik_Latn sag_Latn
Stephen Curry ishte sërish i papërmbajtshëm për Golden State duke realizuar 46 pikë në suksesin 129-116 të kampionëve në fuqi ndaj Minnesota Timberwolves. Një ndeshje për 10 me yll për basketbollin e kalifornianëve që zgjatën në 10 fitore radhazi serinë e tyre pozitive. MVP i sezonit të kaluar, Curry ishte i papërmbajtshëm që në fillim, aq sa vetëm pas periodës së parë kishte shënuar në total 21 pikë, me ekipin nga San Francisco që kryesonte me një +12, për rezultatin 33-21.
Timberwolves e morën veten vetëm në periodën e katërt kur falë shifrave të pjesshme 18-2 reduktuan disavantazhin deri në 5 pikë. Andreë Wiggins, që ishte shënuesi më i mirë për të tijtë me 19 pikë, u përpoq që të realizonte përmbysjen e madhe i ndihmuar dhe nga Karl Anthnoy Towns por Curry more për dore sukadrën duke e udhëhequr drejt suksesit përfundimtar 129-116. Kjo ishte ndeshja e tretë këtë sezon për Curryn që shënon më shumë se 40 pikë duke u konfirmuar dhe këtë vit si pretendent kryesor për t’u shpallur MVP i sezonit të rregullt.
als_Latn als_Latn